La guerra d'El Sáḥara Occidental ye un conflictu armáu ente'l Frente Polisariu y les fuercies armaes de Marruecos y Mauritania pa la descolonización y l'independencia de l'antigua colonia española d'El Sáḥara Occidental dende 1975 hasta 1991. La guerra dio llugar a la retirada española en 1976 (el Polisariu lluchara contra les fuercies españoles dende la so creación en 1973), la retirada de Mauritania en 1979 y un alcuerdu d'alto'l fueu con Marruecos en 1991. A pesar d'eso la mayor parte del territoriu entá se caltién baxu control marroquín.